Omar Kalo
Omar Kalo - Imer Kalo - عمر كالو

Imer Kalo di Nîsana sala 1977an de li gundê Sêtelpê yê ser bi bajarokê Şêranê ve li herêma Kobanî ya Rojavayê Kurdistanê - Sûriyê ji dayik bûye.

Di sala 2007an de xwendina xwe ya bilind di Kulîja Ragihandinê de li Zankoya Dîmeşqê ya Sûriyê qedandiye û bekaloryos bi destxistiye.

Endamê Sendîkaya Rojnamevanên Kurdistanê, û International Federation of Journalists (IFJ) û Yekîtiya Rojnamevanên Sûriyê ye.

Ji sala 2000î ve bi herdu zimanên kurdî û erebî di dezgehên rojnamegeriya çapkirî û elektronî de kar kiriye û nivîsandiye.

Di navbera salên 2010 - 2014an de, rêvebir û edîtorê Rojnameya DILNAME (dilname.wordpress.com) û di pişt re malpera Rojnameya Dilname (dilname.com) li Rojavayê Kurdistanê bû. 

Ji 1ê Gulana sala 2013an heta 5ê Tebaxa sala 2015an, nûçegîhanê Tora Medyayî ya Rûdaw li herêma Kobanî ya Rojavayê Kurdistanê bû. 

Ji 6ê Tebaxa sala 2015an ve bûye bêjer û pêşkêşkarê nûçeyên siyasî li navenda sereke ya Tora Medyayî ya Rûdaw li Hewlêrê.

Amedekar û derhênerê belgefilimên TV ya Tora Medyayî ya Rûdaw: Kobanî di 134 Rojan de - Alan Kurdî ... Simbola Koçberiya Welatekî - Pêşmerge li Kobanî, û gelek belgefilim û bername ji Radio ya Tora Medyayî ya Rûdaw re amede û pêşkêş kirine.

Di roja 26-05-2018an de ji aliyê Rêxistina Navdewletî ya Geşepêdanê û Mafên Mirovan ya ser bi Neteweyên Yekgirtî (UN)ê ve bi Xelata Aştiya Cîhanî hatiye xelat kirin. 

Di roja 25-08-2018an de ji aliyê Hêzên Ewlekariya Leşgerî yên Hikûmeta Sûriyê ve li herêma Minbicê ya li parêzgeha Helebê hatibû girtin, û di pişt re ew ji bo Şaxê Filestîn li Dîmeşqa paytexta Sûriyê hatibû veguhistin, û di dema girtina wî de li Sûriyê, bi 10an dezgeh, rêxistin û saziyên mafên mirovan û ragihandinê yên Kurdistanî, herêmî û navdewletî wekî Committee to Protect Journalists (CPJ) û Amnesty International piştgiriya wî kiribûn.